
ZAPISNIK
6. SESTANKA UREDNIŠKEGA ODBORA GLASILA RIBIČ IN SPLETNIH STRANI (URS)  V MANDATU 2017-2022

Seja Uredniškega odbora v mandatu 2017- 2022 je bila v četrtek. 2. 7. 2020, s pričetkom ob 15:00 uri v prostorih RZS, Tržaška cesta 134, 1000 Ljubljana.

Prisotni: 
· URS: 	Igor KLOBOVES predsednik, člani: Nuška BOŽIČNIK odgovorna urednica glasila Ribič, Egon DOLENC,  Drago ORNIK, Peter WEIBL, Boštjan P. ZAGOŽEN,  
· vabljeni:  dr. Miroslav ŽABERL (predsednik RZS), mag. Igor MILIČIĆ (sekretar RZS).

Opravičeno odsotni: 		 
· URS: 	 		       /
· vabljeni:		       /

Od šestih je prisotnih vseh šest članov odbora. Sestanek je sklepčen.

Predlagan je bil naslednji dnevni red:

1. Obravnava zapisnika in realizacije sklepov pretekle seje odbora.
2. Obravnava realizacije predlogov sklepov delovne skupine RZS za pripravo analize in predlogov organizacijskih, finančnih in kadrovskih ukrepov na področju izdajanja glasila in ureditve spletne strani RZS.
3. Obeleževanje 80 letnice izhajanja glasila Ribič in 140 letnice organiziranega ribištva.
4. Razno.

Predlagan dnevni red je bil sprejet soglasno. Vsi prisotni so se strinjali z zvočnim snemanjem seje za potrebe pisanja zapisnika. 


AD 1

Obravnava zapisnika in realizacije sklepov pretekle seje. 

Poročilo o realizaciji je po prošnji predsednika odbora Igorja Klobovesa podal sekretar RZS. Sklep št. 3 glede pošiljanja e-oblike glasila je še v realizaciji, prav tako tudi predviden delovni sestanek glede bodoče  prenove spletne strani RZS. Predsedujoči in ostali prisotni se s podanim poročilom strinjajo in potrjujejo zapisnik.  

Sprejet je bil:
Sklep 1: člani komisije potrjujejo zapisnik pretekle seje in poročilo o realizaciji sklepov.


AD 2
2. Obravnava realizacije predlogov sklepov delovne skupine RZS za pripravo analize in predlogov organizacijskih, finančnih in kadrovskih ukrepov na področju izdajanja glasila in ureditve spletne strani RZS.

Člani odbora so z vabilom na sejo prejeli pet predlogov delovne skupine v pisni obliki. Na sami seji so dobili še pisno gradivo na seji o primerjavi stroškov glasila za obdobje januar – maj za leto 2019 in za enako obdobje letos. Predsednik RZS dr. M. Žaberl je poudaril, da mora odbor podati odgovore na pet predlogov delovne skupine, da pripravi pisni odgovor za UO RZS. Načelno je zadovoljen z delom urednice in samega odbora pri realizaciji predlogov delovne skupine.

Predlogi delovne skupine so bili :
1. Odgovorna urednica poleg svojega  trenutnega dela opravlja tudi delo priprave avtorskih člankov glasila Ribič (predlagane rubrike: predstavitev RD, prispevki funkcionarjev, intervjuji, rubrika za mlade ribiče).
(povzetek razprave): letos je šlo za pokrivanje stroškov avtorskih honorarjev 7.409,57 eur, v enakem obdobju lani pa  15.475,85 eur; stroški so se torej prepolovili, zato I. Kloboves urednici izreka pohvalo. Prisotni so zadovoljni z rezultatom privarčevanih stroškov za avtorske honorarje  na račun dela urednice – pisanja člankov, kot je predlagala delovna skupina.  E. Dolenc prosi za podatek kolikšen je prihranek z znižanjem honorarjev in koliko je prihranjeno z delom urednice /pisanjem člankov; Kloboves zagotovi, da ta podatek predstavi na naslednji seji odbora. 

2. Znižanje avtorskih honorarjev za 30% in zmanjšanje intervala med najnižjo in najvišjo mejo (največ 30% nad najnižjo mejo).
(povzetek razprave): urednica  je pripravila nov cenik avtorskih honorarjev, ki ga je UO RZS potrdil. Pove, da je zmanjšala ceno fotografij naslovnic, cena notranjih fotografij pa je ostala enaka pretekli. Zmanjšala je število fotografij v samih člankih. Predsednik RZS predlaga znižanje honorarjev za fotografije; meni, da obstaja nesorazmerje med honorarjem za članek in honorarjem za fotografijo v korist slednji. Več truda je potrebno za napisati članek, kot pa posneti fotografijo. Zato on in E. Dolenc predlagata zmanjšanje cene notranje fotografije na od 5 do 20 eur, končna odločitev o ceni prepuščajo urednici. 

3. Uvedba elektronske izdaje glasila Ribič.
(povzetek razprave):  B. Zagožen je pridobil vse potrebne datoteke za delo. Sistema še ni pripeljal tako daleč, da bi lahko začeli s testnim razpošiljanjem glasila, računa pa, da se bo to dalo v kratkem. Poskus bi najprej izvedli med člani URS. Končna verzija e-glasila bi bila pripravljena tako v nizki kot visoki resoluciji. Obe verziji bi bili na javno dostopnem naslovu, tako da si lahko obiskovalci spletne strani prenesejo stare izvode glasila za nazaj, možno bi bilo dostopati tudi do aktualne številke. Predsednik RZS vidi glasilo tudi kot promocijo RZS, zato dostopnosti aktualne številke ne problematizira. Zagožen bo rezerviral bo posebno domeno za RZS, sam pa je pripravljen gostiti na svojem serverju številke e-glasila, kar bi bilo brezplačno za zvezo, ki bi bila tudi lastnik domene. Prisotni so se strinjali, da naj hkrati preveri možne opcije zaščite pred nepooblaščenimi vdori - hekerji. Predsednik je poudaril potrebo o razširitvi informacije o e-glasilu med čim več članov ribiških družin. Iz RD Ljubno obstaja podatek, da želi e-glasilo 20 kandidatov. Prisotni so se strinjali, da se člane RD na e-verzijo opozori z objavami v glasilu in ponavljanju obvestila v jesenskih številkah. Prav tako se za prejemanje e-glasila pripravijo e-obrazci in obrazci pri obnovi članstva na posamezni RD. 

4. Z izbranim ponudnikom tiskarskih storitev se dogovori o vključitvi »preloma« tekoče številke glasila.
(povzetek razprave): urednica pove da oblikovalec pri izbranem tiskarju Schwarzprint poleg ureditve tekoče številke glasila, uredi tudi prelom številke. bila je na sestanku za posodobitev design glasila; sam naslov se ne spreminja, notri bi bili določeni popravki. V razpravi so se prisotni strinjali, da morata posodobitev designa glasila in posodobitev spletne strani sovpadati.

5. Znižanje cene oglasov in s tem pridobitev novih oglaševalcev, kar bo prineslo dvojni prihranek. 
(povzetek razprave): letos so bili prihodki od oglasov 3.495,40 eur v primerjavi z enakim obdobjem lani ko so znašali 1146,87 eur. Predsednik odbora I. Kloboves in E. Dolenc sta podala predlog da so reklame na zadnji strani kot izpostavljeni, posebej pri morebitnih reklamah generalnega sponzorja. Mnenja ostalih so, da so reklamam namenjen notranji ovitki prve in zadnje strani; nasploh je  reklamam namenjeno do 10 % prostora glasila in ga ne bi širili. 

Sprejet je bil:
Sklep 2:  člani uredniškega odbora so se seznanili s z realizacijo predlogov delovne skupine RZS za pripravo analize in predlogov organizacijskih, finančnih in kadrovskih ukrepov na področju izdajanja glasila in ureditve spletne strani RZS in jo potrjujejo. 

						AD 3

3. Obeleževanje 80 letnice izhajanja glasila Ribič in 140 letnice organiziranega ribištva.

Povzetek razprave : za obletnico je se že dogovorjen termin praznovanja -  junij 2020 ob Dnevu slovenskih ribičev. Lokacija  še ni izbrana, lahko bo izbran prostor, ki ni nujno Ljubljani. Glasilo mora ob tem biti promptno in pred tem promovirati obletnici. Ob novem letu 2021 se spremeni design spletne strani  skupaj z glasilom, razen oblike naslova glasila, ki je stalnica. B. Zagožen zagovarja bolj modernejši izgled glasila skupaj z novim izgledom spletne strani, čeprav se zaveda količine potrebnega dela za realizacijo obeh zamisli. Prisotni so razpravljali še o vprašanju  razpisa za design – dobro bi bilo pridobiti tri predloge. Za ideje o spremembah bi lahko povprašali samo članstvo.  
Predvidene teme za 80 letnico so lahko: ribiška zgodovina, ribiške osebnosti, spomini stari članki Ribič – kratek izsek, 
Urednica je predstavila ponudbo dr. Marjan Toša da za obletnico pripravi članke o zgodovina in pomembne osebnostih v ribištvu  – pripravljen je napisati 5500 znakov in slike, za 150 eur in za 180 eur za osebnosti. Urednici se zdi osnovna cena glede na velikost članka previsoka, predlaga povečanje število znakov za predlagano ceno. Predsednik RZS želi glede te ponudbe sklep uredniškega odbora. Predlaga, da  odbor urednico pooblasti za dogovore s dr. Tošem glede korekcije cene. Prisotni so se strinjali, da urednica predlaga dr. Tošu daljši članek, pri vprašanju cene pa lahko pristane na do 30% višjo ceno od prvotno predlagane.
Prisotni so razpravljali še o možnosti podeljevanja nagrad desetim najbolj produktivnim avtorjem člankov, a so se strinjali da bi bila izbira nabora po objektivnih kriterijih težka. Razpravljali so o možnosti intervjuja z nekdanjim urednikom Tonetom Urbasom V razpravi so prisotni dogovorili zadolžitev za urednico – priprava posebnega znaka ob obletnici. Sekretarja so zadolžili za pregled morebitnih sorodnih glasil, kot je Ribič, da preverimo ali še kje v Evropi stanovska ribiška organizacija izdaja podobno glasilo. 

Člani odbora so soglasno sprejeli: 
[bookmark: _Hlk45797934]Sklep 3: uredniški odbor izdaja pooblastilo odgovorni urednici, da stopi v pogajanja s ponudnikom dr. Tošem glede večanja obsega predlaganih člankov ob 80 letnici glasila, z možnostjo pristanka do največ 30% višje cene glede na cenik RZS.   

Sklep 4: urednico se zadolži za realizacijo poseben znak za 80 letnico glasila, sekretar pa pregleda ali  v okviru EAA in drugih evropskih držav sorodne ribiške organizacije izdajajo primerljivo glasilo.


AD 4

4. Razno.

· dr. M. Žaberl : ob koncu leta želi člane odbora obdariti z majicami RZS. 
· D. Ornik: zadnja sobota v avgustu se v organizaciji RD Maribor izvede tekmovanje za mlade ribiče Pokal glasila Ribič. Tujih mladih ribičev na tem tekmovanju je dovolj  mnenja pa je, da je potrebno več reklame za udeležbo mladih ribičev iz Slovenije. 

Vsi sklepi so bili sprejeti soglasno. Sestanek je bil končan ob 17:30 uri.


Ljubljana, 15. 7. 2020

Zabeležil:							Predsednik komisije
mag. Igor MILIČIĆ						Igor KLOBOVES l.r.



Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.


	
OPOMBA:	Strokovna služba RZS objavi zapisnik na spletnih straneh zveze po  seznanitvi na seji UO.

